Κουσκούς με κυδώνια και βερμούτ
Κουσκούς με κυδώνια και βερμούτ, μια συνταγή του Χριστόφορου Πέσκια από τη Σαρδηνία για το νηστίσιμο τραπέζι μας!
200 γρ. κουσκούς (το ζυμαρικό), 1 κιλό κυδώνια, καλά πλυμένα, 2 σκελίδες σκόρδου, ψιλοκομμένες, 1/2 - 1 μικρή καυτερή πιπεριά, ψιλοκομμένη, 1 γεμάτη κουτ. σούπας ντοματοπελτές, 4-5 ίνες κρόκου Κοζάνης μουλιασμένες σε μία κουταλιά νερό για 10 λεπτά, 600 ml σπιτικός ζωμός ψαριού, 100 ml βερμούτ dry (π.χ. Martini ή Cinzano ή άλλο της αρεσκείας μας - το αντικαθιστούμε με λευκό γλυκό κρασί, με διαφορετικό αρωματικό αποτέλεσμα), τα φύλλα από 1/2 μάτσο μαϊντανό, ψιλοκομμένα, 50 ml ελαιόλαδο, αλάτι, πιπέρι φρεσκοτριμμένο
Για το κουσκούς με κυδώνια και βερμούτ, σε μια φαρδιά κατσαρόλα ζεσταίνουμε το λάδι σε μέτρια φωτιά και σοτάρουμε το σκόρδο με την πιπεριά για μισό λεπτό, ίσα ίσα να αρωματίσουν το λάδι.Ρίχνουμε τον πελτέ, ανακατεύουμε και προσθέτουμε τον ζωμό, τον κρόκο Κοζάνης, το βερμούτ ή το κρασί, ανακατεύουμε και βράζουμε για 2-3 λεπτά, μέχρι να αρχίσουν τα υγρά να κοχλάζουν.Ρίχνουμε το κουσκούς, χαμηλώνουμε τη φωτιά και σιγοβράζουμε για περίπου 10 λεπτά (ή για όσο αναγράφεται στη συσκευασία), μέχρι να απορροφήσει σχεδόν όλα τα υγρά και να μαλακώσει. Προσθέτουμε τα κυδώνια, σκεπάζουμε την κατσαρόλα με το καπάκι και συνεχίζουμε το μαγείρεμα για άλλα 2 λεπτά, μέχρι να ανοίξουν τα κυδώνια (όσα δεν ανοίξουν τα πετάμε). Αποσύρουμε από τη φωτιά, σκορπίζουμε τον μαϊντανό, πασπαλίζουμε με αλατοπίπερο, ανακατεύουμε απαλά και σερβίρουμε.
Κονιάκ,Κους κους,Κυδώνια , Όστρακα,Καθαρά Δευτέρα,Νηστίσιμα